KAMART รายได้โตหนุนกำไรไตรมาส3/61 พุ่งกะฉูดเกือบ2เท่าตัว พ่วงปันผล0.07บ./หุ้น XD 28พ.ย.61
KAMART รายได้โตหนุนกำไรไตรมาส 3/61 พุ่งกะฉูดเกือบ 2 เท่าตัว มาที่ 181 ลบ. จากปีก่อนกำไร 66.67 ลบ. ขณะที่งวด 9 เดือน กำไรเพิ่มขึ้น 41.13% มาที่ 294.42 ลบ. จากปีก่อนกำไร 208.62 ลบ. พ่วงปันผล0.07บ./หุ้น XD 28พ.ย.61 เคาะวันจ่าย 13 ธ.ค.61
14 พ.ย. 2561

บริษัท คาร์มาร์ท จำกัด (มหาชน) หรือ KAMART รายงานผลการดำเนินงานประจำไตรมาส 3/2561 สิ้นสุดวันที่ 30 กันยายน 2561 (รวมบริษัทย่อย) ดังนี้

โดยผลการดำเนินงานในไตรมาสดังกล่าวมีผลกำไรเพิ่มขึ้น เนื่องจาก บริษัทฯ มีรายได้จากการขาย 397.03 ล้านบาท เพิ่มขึ้นจากปีก่อนจํานวน 11.06 ล้านบาท หรือ 2.87%
บริษัทฯ มีการขายสินค้าประเภทเครื่องสําอางและสินค้าอปโภคมากขึ้น รายได้จากการให้เช่าและให้บริการคลังสินค้า จํานวน 5.18 ล้านบาท เท่ากับปีก่อน
อีกทั้ง บริษัทฯ มีค่าใช้จ่ายภาษาษีเงินได้ 11.93 ล้านบาท ลดลง 5.11 ล้านบาท หรือ 29.99% เนื่องจากกําไรสําหรับงวดลดลง
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 ก.ค.2561 ถึงวันที่ 30 มิ.ย. 2561 อัตราจ่ายเป็นเงินสด (บาทต่อหุ้น) 0.07 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 28 พ.ย.2561 ทั้งนี้ กำหนดจ่ายเงินปันผลในวันที่ 13 ธ.ค.2561